Jätkub ka hääletamine Interneti  teel. Pühapäeva õhtul kell 18.00 oli interneti teel oma hääle andnud 47.614 inimest, selgub keskvalimiskomisjoni andmetest. Elektrooniliselt saab hääletada ööpäevaringselt kuni 14. oktoobri kella 20-ni aadressil www.valimised.ee . Muud veebilehed ei võimalda ametlikku valimist, samuti ei eelda e-hääletamisel osalemine e-valijakaardi tellimist. Abi ID-kaardiga seotud toimingute kohta saab telefonilt 1777.